cyanic-selkie/wikianc huggingface dataset:
Mariano Melgarejo
General Melgarejo støtta styre til Linares (1857–61) og kjempa deretter for den opprørske generalen José Maria de Achá, som blei president i 1861. I desember 1864 gjorde han sjølv opprør mot Achá. Han overvann både styrkane til Achá og dei til tidlegare president Belzú, og utropte seg sjølv til president av Bolivia. Ettersom Belzú framleis kontrollerte delar av landet og hæren, stelte Melgarejo i stand eit møte med han der han i følgje dei fleste kjelder sjølv drap den tidlegare presidenten.
Melgarejo blei kjend som ein hard tyrann, og blei til slutt kasta av ein samla opposisjon. 15. januar 1871 blei han kasta av hærsjefane, general Agustín Morales. Han flykta i eksil i Lima i Peru. 23. november same året blei han drepen av Aurelio Sánchez, broren til elskarinna si.
Gunnar Johnsen
Johnsen tok examen artium i 1944 og studerte filologi ved Universitetet i Oslo 1946-49. Deretter var han journalist i Sandefjords Blad. Via Høgres Pressebyrå vart han i 1954 tilsett som politisk journalist i Drammens Tidende og Buskeruds Blad, politisk redaktør 1961-77 og sjefredaktør i avisa frå 1977 til 1992.
Johnsen var medlem av Drammen bystyre 1959–63 og av Drammen skulestyre 1960–72, medlem av Buskerud fylkesskulestyre 1964–75. Han var medlem av landsstyret og sentralstyret i Høgre 1968–78 og formann i Buskerud Høgre 1970–78.
Han representerte Buskerud og Høgre på Stortinget 1973–77, men sa frå seg attval då han vart boden stillinga som sjefredaktør i Drammens Tidende og Buskeruds Blad. På Tinget var han medlem av Forsvarskomiteen.
Gloria Coleman
Gloria Coleman (død 10. februar 2010) var ein USA-amerikansk musikar.
Coleman spelte bass, piano og orgel. Som jazzorganist gav ho ut to album. Det første, Soul Sisters, av The Gloria Coleman Quartet kom ut på Impulse! Records.
Som sidekvine
Med Leo Wright Med Graham Nash Med Hank Crawford Med Nat Simpkins
Manuel Isidoro Belzu
Manuel Isidoro Belzu Humerez var president av Bolivia frå 1848 til 1855. Han blei drepen etter eit forsøk på å ta makta att i 1865.
Bakgrunn
Belzu var fødd i La Paz i Bolivia. Han var av mestizo-ætt, og blei utdanna av fransiskanarar. Som ung blei han med i dei søramerikanske sjølvstendekrigane, og kjempa under Andrés de Santa Cruz ved Zepita (1823) då han var 17. Etter å ha vore adjutant for Agustín Gamarra forlét han den peruvianske hæren då denne gjekk inn i Bolivia i 1828.
Som garnisonssjef i Tarija i Bolivia inngjekk Belzu eit fordelaktig ekteskap med Juana Manuela Gorriti, ei vakker og intellektuell argentinsk dame som budde der med familien sin.
Karriere i hæren og politikken
Belzu kjempa i slaga til Peru-Bolivia-konføderasjonen, og blei utnemnd til hærsjef av president José Ballivián. Han hadde vist mot under han i slaget vedIngavi (1841).
Medan han opphavleg hadde vore ein nær ven og støttespelar for Ballivián, vende Belzu seg mot presidenten rundt 1845. Ifølgje rykta skal Ballivián ha prøvd å forføra kona til Belzu. Belzu overraska presidenten, skaut mot han og bomma så vidt. Både personlege og politiske grunnar kan ha spelt ei rolle i rifta mellom dei. I alle høve flykta Belzu til landsbygda for ikkje å bli arrestert for drapsforsøket på presidenten, og byrja prøva å kasta «helten frå Ingavi» frå presidentrolla.
Som rømling på landsbygda hadde Belzu sett dei dårlege kåra dei fleste folka levde i, stort sett utan forbetringar frå styresmaktene. I kampanjen for å bli ny president la an ein populistisk tone der han omfamna sitt eige mestizo-opphav og tordna mot makta til det europeisk-ætta oligarkiet. Han lova å kjempa for fattige og innfødde om han skulle få makta. Han fekk brei støtte frå bøndene, som kalla han Tata ('far' eller 'vernar') Belzu.
Ein tidlegare president, general José Miguel de Velasco, leia ei anna gruppe som kjempa mot Ballivián. Som krigsherre hadde han ein hær han leia i konkurranse mot Belzu om å styrta presidenten. Ballivián fann det umogleg å styra landet, og flykta i eksil i desember 1847. Han overlét makta til sin nestkommanderande, general Eusebio Guilarte.
No inngjekk Belzu og Velasco ein avtale der Belzu skulle støtta Velasco som president medan Belzu skulle bli krigsminister. Belzu gjekk raskt tilbake på avtalen og blei erklært president av troppane sine. Han slo ned eit blodig kuppforsøk leia av Velasco, og hadde i løpet av eit år slått ned opposisjonen, både den som støtta Ballivián og den som støtta Velasco. Han blei dermed de facto president av Bolivia.
Som lova førte Belzu ein populistisk politikk, men han ville også ha eit sterkt grep om makta. Mange av reformene hans var reint kosmetiske, sjølv om dei politiske utsegnene hans var meir liberal enn dei til nokon annan president sidan Sucre. Belzu nytta populariteten sin til å legitimera styret sitt ved å bli folkevald. Han måtte likevel stadig kjempa mot opposisjon og opprør frå Ballivián sine støttespelarar, frå andre ambisiøse militærleiarar, og seinare frå støttespelarar for José María Linares som danna ein samla front mot militærstyre (caudillisme). Belzu innførte ein protektsjonistisk økonomisk politikk som isolerte Bolivia internasjonalt og som Storbritannia og USA var imot.
I september 1850 overlevde Belzu eit attentatforsøk utført av Agustin Morales, ein offiser som seinare skulle bli president i landet. I løpet av 1850-åra gav presidenten opp skinnet av demokratiske normer, og regjerte som ein despot. I 1855, etter sju år ved makta, bestemte han seg for å trekka seg tilbake. Han heldt då val der han støtta kandidaturet til den lojale svigersonen sin, general Jorge Córdova. Córdova blei vald til fordel for José María Linares (moglegvis med ein del offisielt valfusk), og regjerte Bolivia i to år som marionett for den mektige tidlegare presidenten. I denne perioden var Belzu boliviansk ambassadør i Europa.
Siste åra
Córdova blei kasta frå makta ved eit kupp i 1857. I 1862 blei han drepen etter å ha blitt teken i å leggja planar mot president José María de Achá. Dette fekk Belzu til å koma tilbake til Bolivia, trass alderen sin. Han danna ein hær for å forsøka å ta tilbake presidentskapet og hemna svigersonen. Belzu kom nær målet i 1864, då Achá flykta frå Bolivia. Ein annan general, Mariano Melgarejo, kom fram til presidentpalasset i La Paz før styrkane til Belzu. Belzu prøvde å kringsetja byen, men Melgarejo, som også var mestizo, var like populær som han.
Med skinn av å villa unngå eit blodbad sende Melgarejo eit sendebod til Belzu og inviterte han til presidentpalasset, der dei kunne inngå ein avtale om å dela makta. Belzu stolte på Melgarejo, og drog til palasset. Der blei han drepen, forventeleg av den nye diktatoren eller folka hans. Drapet førte til stor oppstand blant innfødde og mestizoar.
Tone Wilhelmsen Trøen
Tone Wilhelmsen Trøen er ein norsk Høgre-politikar som vart innvald på Stortinget etter stortingsvalet 2013. Ho er 4. representant for Akershus og stortingspresident.
Tone Wilhelmsen Trøen er oppvaksen i Nes på Romerike, er gift og har tre born. Ho har lang erfaring innan politikken frå Høgre sine lokallag både i Nes og Eidsvoll og frå Akershus Høgre. I tillegg har ho vore rådgjevar for Høgres gruppe i barne-, familie- og kulturkomitéen i 2005, og i 2013 var ho partirådgjevar i helsepolitiske spørsmål. Den 15. mars 2018 vart ho vald til stortingspresident etter at Olemic Thommessen måtte trekkje seg på grunn av byggeskandalen på Stortinget, der ei ombygging som var planlagt å koste 1,1 milliardar kroner vart kostande 2,3 milliardar.
Krichim Peak
Krichim Peak (Vrah Krichim) er eit isdekt fjell 500 moh i Vidin Heights på Varna Peninsula på Livingston Island, ei øy i Sør-Shetlandsøyane i Antarktis. Det ligg oppom Saedinenie snøfelt i nordvest og Panegabreen mot søraust. Fjellet er kalla opp etter byen Kritsjim sør i Bulgaria.
Fjellet ligg 1,11 km nordaust for Miziya Peak, 930 m nord for Dospat Peak, 380 m sørvest for Passy Peak og 1,73 km vest-nordvest for Madara Peak.
Satoshi Yamaguchi (1978)
Satoshi Yamaguchi er ein japansk fotballspelar.
Ann Savoy
Ann Savoy   er ein USA-amerikansk musikar, forfattar og plateprodusent.
Savoy var med som musikar i filmen Divine Secrets of the Ya-Ya Sisterhood og var musikalsk leiar for filmen All The King's Men, der ho arbeidde i lag med T Bone Burnett. Ho har delteke i fleire dokumentarfilmar om Cajunmusikk.
Ho har spelt inn ei rekkje album, mellom anna Adieu False Heart i lag med Linda Rontadt i 2006. Dette albumet var første gongen Savoy song på engelsk.
Spetsnazgruppa Vympel
Spetsgruppa V, òg kalla «Vympel» på russisk, er ei russisk SPETSNAZ-eining. I 2017 var gruppa under kommando av FSB, men kunne òg overførast til GRU ved høve. Vympel er dedikert til vern av strategiske installasjonar.
I byrjinga heitte spesialstyrken KGB Direktorat «V», med tilnamnet Vega-gruppa.
Søstergruppa Alfa innan FSB er dedikert til kontraterrorisme.
Øving
Vympel må øva på same måte som Alfa-gruppa, med taktiske øvingsoppgåver, fallskjermhopping, førarøving av ulike kjøretøy, øving i ulike etterretningsdisiplinar og ymse speialoppgåver.
Seyhan Nehri
Seyhan Nehri (tidlegare kalla Seihan, Sihun; i antikken Saros, gresk Σάρος) er den lengste elva i Tyrkia som renn ut i Middelhavet. Elva er 560 km og renn sørvest frå kjelda si i Tahtalıfjella (provinsane Sivas og Kayseri) i Anti-Taurus til Middelhavet via eit vidt delta. Dei største kjeldeelvane hennar er Zamantı og Göksu som renn saman i Aladağ i Adana og dannar Seyhan. Zamantı-elva spring ut frå Uzunplatået i Pınarbaşı i Kayseri og kryssar Tomarza, Develi og Yahyalı i Kayseri.
I antikken vart elva kalla Saros og sletta vart kalla Kilikiasletta.
50 km frå munningen renn Seyhan gjennom byen Adana, den einaste busetnaden langs elva. Det går fleire bruer og gangbruer over elva i Adana, inklduert Steinbrua, ei romarbrua frå 300-talet. Elva munnar ut i Middelhavet ved Kapp Deli.
Madara Peak
Madara Peak (Vrah Madara) er eit 430 moh høgt fjell i Vidin Heights på Varna Peninsula på Livingston Island i Sør-Shetlandsøyane i Antarktis. Det ligg oppom Panegabreen i sør. Sørsida er bratt og delvis isfri. Fjellet er kalla opp etter den historiske staden Madara nordaust i Bulgaria.
Fjellet ligg 1,26 km nordaust for Samuel Peak, 1,5 km nord-nordvest for Sakar Peak, 1,3 km nordaust for Samuel Peak, 2,6 km aust for Miziya Peak, 1,4 km sør-sørvest for Rakovski Nunatak, 2,5 km sørvest for Sharp Peak og 4,97 km vest-nordvest for Edinburgh Hill.
Spooner Oldham
Dewey Lyndon «Spooner» Oldham er ein amerikansk låtskrivar og studiomusikar. Som organist spelte han inn musikk i Muscle Shoals i Alabama og ved FAME Studios på hitar som R&B-songane «When a Man Loves a Woman» av Percy Sledge, «Mustang Sally» av Wilson Pickett og «I Never Loved a Man» av Aretha Franklin.
Som låtskrivar slo Spooner Oldham seg i lag med Dan Penn for å skrive hittar som «Cry Like a Baby» (The Box Tops), «I'm Your Puppet» (James and Bobby Purify), «A Woman Left Lonely» og «It Tears Me Up» (Percy Sledge).
Oldham flytta etter kvart til Los Angeles og heldt fram som studiomusikar der for artistar som Bob Dylan, Delaney Bramlett, Willy DeVille, Joe Cocker, the Hacienda Brothers, Linda Ronstadt, Jackson Browne, Everly Brothers, Dickey Betts, J.J. Cale og Frank Black.
4. april 2009 vart Oldham innlemma i Rock and Roll Hall of Fame som sidemann.
Earth & Sky av Graham Nash
Earth & Sky er det tredje soloalbumet til den britiske musikaren Graham Nash, gjeve ut i februar 1980 på Capitol Records. Det var det første soloalbumet hans på sju år.
Mange av songane hadde opphav i av/på-samarbeidet med David Crosby, som på «Out on the Island». Nash hadde med seg mange av musikarane som hadde spelt med Nash og Crosby i 70-åra, som Russ Kunkel (trommer), Tim Drummond (bass), Danny Kortchmar (gitar), David Lindley (gitar, fiolin, korvokal) og Craig Doerge (klaverspelar).
Medverkande
• Graham Nash: akustisk gitar (2,3), rytmegitar (4,6), elektrisk gitar (9), orgel (5), elektrisk piano (1), strykearrangement (5), munnspel (9), vokal
• Tim Barr: strykarar (5,7)
• Joel Bernstein: akustisk gitar (2,8), korvokal (3)
• John Brennan: rytmegitar (2)
• Jackson Browne: korvokal (2)
• Cece Bullard: korvokal (1)
• Gloria Coleman: korvokal (3,4,6,8,10)
• David Crosby: akustisk gitar (3), korvokal (2,5)
• Craig Doerge: akustisk piano (1,5,8,9,10), elektrisk piano (2,3,7,8), orgel (6,8,10), strykearrangement (5)
• Tim Drummond: bass (1,2,3,4,6,7,8,10), seksstrengsbass (1,10)
• Brenda Eager: korvokal (3,4,6,8,10)
• Wayne Goodwin: strykearrangement (5,9), orkestrering (7), dirigent (5,7,9), strykarar (9)
• Jean Hugo: strykarar (7)
• Armando Hurley: korvokal (2)
• Ruth Kahn: strykarar (9)
• Peter Kent: strykarar (7)
• Danny Kortchmar: rytmegitar (2,5), sologitar (6), gitar (8,10)
• Russell Kunkel: trommer (2,3,4,6,7,8), perkusjon (1,2,3)
• Joe Lala: perkusjon (5)
• Nicolette Larson: korvokal (2)
• David Lindley: rytmegitar (1), hawaiigitar (3), sologitar (4,6), gitar (10)
• Steve Lukather: sologitar (2)
• Jackson Nash: munnspel (9)
• Sid Page: strykarar (7,9)
• George Perry: bass (5)
• Debra Price: strykarar (7)
• Glen Rosecrans: musikkførebuing (5,7,9)
• Carol Shive: strykarar (7)
• Stephen Stills: rytmegitar (5)
• Vicki Sylvester: strykarar (7)
• Kevan Torfeh: strykarar (5,7,9)
• Joe Vitale: trommer (1,5,6,10), perkusjon (1,10), pauker (5), orgel (4), fløyte (1), synthesizer (7), akustisk piano (7), strykearrangement (7)
• Joe Walsh: sologitar (1,5), rytmegitar (1)
• Margaret Wooten: strykarar (7)
• Deborah Yamak: strykarar (5,7)
Colmarskatten
Colmarskatten er er ei samling verdigjenstander som blei skjulte av jødar i Det tysk-romerske riket under jødeforfølgingane under svartedauden.
Skatten blei funnen i 1863 i veggen til eit hus i den mellomalderske rue des Juifs i Colmar i Alsace. Ein trut at nokre av gjenstandane blei selde av oppdagarane før det fulle omfanget av skatten kunne registrerast. Dei fleste skattane som er att er tilhøyrer samlingane til Musée de Cluny, med eit par gjenstandar i Unterlinden Museum. Skatten blei stilt ut i Colmar i 1999.
Skatten omfattar eit av dei få overlevande eksemplara av ein jødisk giftering, pryda med ein liten bygning i staden for ein smykkestein, for å følgja kravet i jødisk lov om at gifteringar skulle lagast som eitt stykke. Bygningen har den hebraiske innskrifta «mazel tov», ‘til lukke’.
Skatten omfatta også sølvmyntar, sølvbestikk og gull- og sølvsmykke, mellom anna forseggjorte beltespenner og femten sølvringar.
Brenda Lee Eager
Brenda Lee Eager er ein USA-amerikansk soulsongar, låtskrivar og musikalartist som har skrive og spelt på fleire hittar, inkludert «Ain't Understanding Mellow», «Close to You», og «Somebody's Somebody».
Tom Odell
Thomas Peter Odell er ein engelsk songar og låtskrivar. Han gav ut debut-EP-en sin Songs from Another Love i 2012. Tidleg i 2013 vann han BRITS kritikarpris. Debutalbumet hans Long Way Down gav han ut 24. juni 2013.
Blakk
Blakk (norrønt blakkr, same opphav som blank) er ein farge på hest som kan vera bleikgul eller bleikt brunleg. Han er mellom anna vanleg på fjording. Det er ein viltfarge som også villesel og villhestar som przewalskihest kan ha.
Hestekjørvel
Hestekjørvel, Oenanthe aquatica, er ei toårig urt i skjermplantefamilien. Han blir 30 til 120 cm høg og har kvite blomar. Planten er giftig. Han er ein vanleg vassplante i Europa og Vest-Sibir.
Nordgrensa til utbreiingsområdet går over Søraust-Noreg. Han er kritisk truga i Noreg. Den einaste plassen ein veit at han veks her til lands er Eløytjern i Rygge i Østfold. Han har truleg blitt utrydda frå andre stader på Austlandet grunna grøfting.
Blakk
«Blakken» er eit vanleg norsk hestenamn, då gjerne brukt om ein fjordhest. Det finst mellom anna i folkevisa om «Beiarblakken», Bjørnson-forteljinga Blakken, Nordahl Rolfsens sin song «Fola, fola Blakken», og barneverset «Sko Blakken, sko Blakken med hammar og tang».
As Sib
Al-Seeb, As Seeb eller As Sib (arabisk السيب) er ein fiskarby som ligg nordaust i Oman, fleire kilometer nordvest for Muscat. I 2003 hadde byen eit folketal på 221 115 innbyggjarar.
Av landemerke i byen finn ein Naseemhagen, Amouage parfymeri, Den kongelege stallen og hestesenteret, Bait al Baraka-palasset, Seeb internasjonale lufthamn og Markaz al Bahja.
Klima
Seeb har eit heitt ørkenklima (Köppen si klimaklassifisering BWh) med særs heite somrar og varme vintrar. Her kjem lite nedbør og det meste kjem frå desember til april.
Idrett
Al Seeb Club og Al-Shabab er fotballaga i Seeb.
Mount Lacroix
Mount Lacroix er eit markant fjell med raude vertikale klipper og ein rund topp (640 moh) som ligg på Booth Island i Wilhelm Archipelago. Det vart først kartlagd av Den franske antarktisekspedisjonen, 1903–05, under Charcot og vart namngjeven av han etter Alfred Lacroix (1863–1948) ein fransk mineralog og geolog og medlem av det vitskaplege rådet for ekspedisjonen, 1903–05 og 1908-10.
Zamantı
Zamantı er ei elv sentralt i Anatolia i Tyrkia, i provinsen Kayseri og den største kjeldeelva til Seyhan Nehri. Zamantı og Göksu renn saman 80 km nord for Adana og dannar Seyhan.
Elva renn gjennom tronge dalar med mange stryk i Taurusfjella (kalla Aladağlar i denne delen), så elva er ei av dei mest populære stadane i Tyrkia for rafting, særleg kring byen Yahyalı.
Eit område på 500 km² kring elva er ein del av Aladağlar nasjonalpark, hovudsakleg dekka. Det strekkjer seg inn i Yahyalı (provinsen Kayseri), Çamardı (provinsen Niğde) og Aladağ (provinsen Adana). Fleire fjelltoppar med høgder over 3000 moh krinsar elva.
I antikken og fram til austromersk tid, vart elva kalla Karmalas.
Meisterrot
Meisterrot (Peucedanum ostruthium) er ei fleirårig urt i skjermplantefamilien, som blir 30 til 100 cm høg. Ho kjem frå fjellområde i Sør- og Mellom-Europa. Ho er innført til Noreg, truleg som medisinplante, kanskje knytt til klostervesenet i mellomalderen. Ho er no i pågåande tilbakegang i Noreg og blir difor rekna som ein nær truga art her til lands.
Unplugged av Neil Young
Innspelinga var ein del av MTV-serien «Unplugged». Innspelinga bar preg av mange gnissingar, sidan Young ikkje var nøgd med framføringa til nesten nokon i bandet. Faktisk var versjonen som kom ut på plate det andre forsøket på å få til ei heil innspeling.
Albumet nådde 23. plass på den amerikanske albumlista, og i Noreg ein femteplass.
Ishockey-VM 1972
Verdsmeisterskapen i ishockey 1972 vart arrangert i Praha i Tsjekkoslovakia i tida frå 7. til 22. april 1972. Meisterskapen vart avvikla som ein seriemeisterskap der dei seks deltakarlanda møttest i doble innbyrdes oppgjer. Arrangørlandet Tsjekkoslovakia vart verdsmeister for aller fyrste gong. Sovjetunionen fekk sølv og Sverige bronse.
Tsjekkoslovakia sitt meisterlag
Målvakter: Jiří Holeček, Vladimír Dzurilla Forsvarar: Oldřich Macháč, František Pospíšil, Jiří Bubla, Josef Horešovský, Milan Kužela, Rudolf Tajcnár, Vladimír Bednář Løparar: Jan Klapáč, Jaroslav Holík, Jiří Holík, Jiří Kochta, Václav Nedomanský, Július Haas, Vladimír Martinec, Ivan Hlinka, Bohuslav Šťastný, Josef Paleček, Richard Farda
Tinca
Tinca (ungarsk Tenke) er ein kommune i Bihor fylke i Romania.
Busetnader
Tinca er ein comună (landkommune) med desse busetnadane:
Sannsyn
Sannsyn er ei vurdering av kor sannsynleg det er at ei viss hending vil skje. Ein kan oppgje sannsyn numerisk som eit tal mellom 0 og 1, der 0 angjev at noko nesten aldri vil skje, medan 1 angjev at det nesten alltid vil skje. Til dømes vil ein ha 1/6 sjanse for å få talet 6 viss ein trillar ein vanleg terning.
Hisato Sato
er ein japansk fotballspelar.
Sannsyn
Sannsyn er utvikla ved hjelp av sannsyntsteori, og blir gjerne nytta saman med kombinatorikk og/eller statistikk for å rekna på moglege utfall.
Vurdering av sannsyn
Sannsyn kan vera viktig mellom anna i samband med:
Babe Ruth
George Herman «Babe» Ruth var ein amerikansk baseballspelar. Han var statistisk sett den beste baseballspelaren i historia til sporten. Ruth byrja med å spela for Boston Red Sox, men vart seld til New York Yankees, ein av dei meste berømte klubbane i verda. På grunn av sin utagerende livsstil tiltrekte han seg òg stor merksemd utanfor banen, og han vart difor ein av dei første superstjernene i USA.
Ruth sette eit utal rekordar i dei 22 sesongane han var med i Major League Baseball (MLB). Sjølv om nesten alle desse seinare er vorte slegne, vert han generelt vurdert som den beste spelaren baseballsporten nokosinne har sett. Hans nyskapande, styrkeorienterte spelestil sende sjokkbølgjer gjennom baseballverda, som han reformerte og eksponerte på mange måtar. Etter å ha trekt seg tilbake var han blant dei fem første spelarane som blei velde inn i Baseball Hall of Fame. I dag er han enno spelaren med best treff-statistikk i MLB, med 349 treff per 1000 kast.
Ceyhan Nehri
Dei viktigaste sideelvane er Söğütlü, Hurman, Göksun, Mağara Gözü og Aksu. Fleire stader er Ceyhan oppdemt for vasskraftproduksjon.
Ceyhan hadde i antikken det greske namnet Pyramos (hetittisk: Puratti), og var ei av dei viktigaste elvane i Kilikia.
Krum Rock
Krum Rock (bulgarsk Krumov Kamak) er ein liten nunatak med ei høgd opp mot 208 moh på sørvestkanten av Balkan snøfelt like nord for Contellbreen på Hurd Peninsula aust på Livingston Island, ei av Sør-Shetlandsøyane i Vest-Antarktis. Fjellet stikk akkurat opp av isdekket.
Nunataken ligg 1 km aust for Atlantic Club Ridge, 12 km søraust for Sinemorets Hill, 2,8 km vest-nordvest for Castillo Nunatak og 1 km nordaust for det høgaste punktet på Charrúein rygg.
Krum Rock er kalla opp etter Krum Veltsjev, meteorolog ved St. Kliment Ohridski-basen i fleire år frå 1993.
Louise Peak
Louise Peak er eit fjell, 625 moh, som ligg 1 nautisk mil (1,9 km) nord for Gourdon Peak på Booth Island i Wilhelm Archipelago. Det vart først kartlagd av Den franske antarktisekspedisjonen under Charcot, 1903–05, og vart namngjeven av han etter systera til Ernest Gourdon, som var geolog på ekspedisjonen.
Mari Kaunistola
Mari Kaunistola (fødd 1979 i Björneborg) er ein finsk politikar for Samlingspartiet. Den 5. april 2023 blei ho riksdagsmedlem for Satakunta valkrins.
Dreamcast
Dreamcast (ドリーム キャスト Dorīmukyasuto?) er ein spelkonsoll som blei utgjeven av Sega i slutten av 1998 og var etterfølgaren til Sega Saturn. Det var den fyrste oppføringa i den sjette generasjonen med spelkonsollar, sleppt før konkurrentane Sonys PlayStation 2, Microsofts Xbox og Nintendo GameCube.
Sharbithat
Sharbithat (arabisk شربيتات) er ein kystby i Dhofar i Oman. Han ligg i wilayaten Sheleem. Sharbithat ligg kring 430 km frå Salalah, som er sør i sultanatet Oman.
Sharbithat er i røynda ein fiskelandsby og har kring 300 innbyggjarar.
Shati Al-Qurm
Shati har fleire hotell og mange utanlandske arbeidarar bur i dette området.
Sagene bydel
Sagene bydel eller Bydel Sagene er ein administrativ bydel i Oslo, namnsett etter eit av stroka i bydelen: Sagene. Den administrative bydelen dekkjer eit areal på på 3,1 km², og hadde i januar 2012 til saman 35 990 innbuarar.
Akerselva renn gjennom bydelen og gav i si tid kraft til fyrst å drive dei sagbruka som har gjeve stroket Sagene sitt namn, og frå midten av 18-hundretalet å drive og gje prosessvatn til ei mengd fabrikkar av ulike slag som kom i staden for sagbruka, og dessutan nokre møller. Bydelen har difor vore eit utprega industriområde med industriarbeidarbustader. Men frå siste halvdelen av 19-hundretalet og frametter har så godt som all industriverksemd vorte avvikla, og fabrikkbygningane har vorte teke i bruk til andre typer verksemder eller vorte rivne og erstatta med kontor- og bustadbygningar, slik at bydelen har endra karakter fullstendig. Langsetter Akerselva har det vorte opparbeid parkområde og vorte lagt turvegar. Bydelen hadde i åra 1988 - 2003 dobbeltnamnet Sagene-Torshov. Men under bydelsreformen i 2004, som reduserte talet på bydelar i Oslo ved å slå saman eller endre grensene for fleire av dei, fekk bydelen namnet Sagene. Bydelen Sagene dekkjer det same geografiske området som bydelen Sagene-Torshov, slik at det her berre er tale om ei forenkling av namnet. Forenkling av bydelsnamna ved mellom anna å få bort slike dobbeltnamn som Sagene-Torshov, St. Hanshaugen-Ullevål og liknande, var òg eit av føremåla med bydelsreformen.
Pukkel
Pukkel er ei feittfylt bindevevsforhøging som finst på ryggen hjå visse pattedyr. Dromedarar har ein pukkel midt på ryggen, medan baktriakamelar har to puklar. Pukkelfe eller sebu har ein pukkel ved skulderpartiet. Også mammutar hadde puklar. Bison kan ha pukkelaktige vekstar ved skuldrene, men desse er hovudsakleg danna av muskelvev.
Ein kan også bruka nemninga «pukkel» om liknande former på andre dyr og plantar, som ryggen hjå pukkellaks eller i blomane til plantar som lintorskemunn og minneblom. Menneske kan ha pukkelforma ryggar kalla pukkelrygg eller kyfose.
Hermansverk Tekstilarbeiderforening
Hermansverk Tekstilarbeiderforening var eit lokallag av Norsk Tekstilarbeiderforbund som organiserte tilsette i tekstilindustrien på Hermansverk i Leikanger, Sogn og Fjordane. Foreininga vart skipa 19. august 1932 som ein protest på urettvise permitteringar og oppseiingar av dei tilsette ved Sygna Uldvarefabrik under den økonomiske krisa. Det fyrste styret bestod av Olav Lund (formann), Ingeborg Bjørk (viseformann), Anders Nyheim (kasserar), Johannes N. Henjum (sekretær) og Marie Nyheim. 1. april 1982 vart foreininga lagd ned i samband med at ullvarefabrikken vart lagd ned og produksjonen flytt til Sandnes.
Jiří Holeček
Jiří Holeček er ein tsjekkisk tidlegare ishockeyspelar frå Praha som vart verdsmeister 1972, 1976, 1977 med Tsjekkoslovakia. I tida 1966-78 var han elles med om å vinne fem VM-sølv, OL-sølv, OL-bronse og VM-bronse.
Sygna Uldvarefabrik
Sygna Uldvarefabrik A/L var ein tekstilfabrikk ved Henjaelvi på Hermansverk i Leikanger i tidlegare Sogn og Fjordane. Fabrikken vart starta som shoddyfabrikk med namnet Larsen Dampfarveri av Mathias Larsen i 1910. I 1913 tok Arne Johannesen over og skipa aksjelag med namnet Sygna Uldvarefabrik A/L. Det vart reist ein stor fabrikkbygning i sveitserstil, der mykje av materialen kom frå reisinga av Fridtjof-statuen på Vangsnes. Produksjonen var i hovudsak ullgarn, ullteppe og etter kvart bomullsty. Fabrikken gjekk dårleg under krisa på 30-talet, og tilsette vart permitterte og oppsagde. I 1932 organiserte dei seg i Hermansverk Tekstilarbeiderforening.
Framgangstider og nedlegging
Etter krigen gjekk fabrikken bra. Tidleg på 50-talet vart fabrikken utvida med to nye bygningar som inneheldt plys, kamgarnspinneri og vevegarnavdeling. Sygna gjekk inn i Norsk Kamgarn Industri i 1963, og spesialiserte seg deretter på strikkegarn. I 1964 vart det bygt ein ny etasje på spinneriet og investert i ny maskinpark. Fabrikken gjekk konkurs i 1972, men disponent Anders Dancke Sunde fekk Sandnes Kamgarn Spinneri til å ta over. Fabrikken på Sandnes brann ned til grunnen i 1978, og produksjonen på Hermansverk vart nedlagd i 1982 då ny fabrikk på Sandnes stod ferdig.
Smoltanlegg og sanering
I 1984 starta Sygna Aquakultur smoltoppdrett i lokala til Sygna Uldvarefabrik. Anlegget var i drift til 1993, då nytt anlegg i Riverdalen på Hermansverk vart teke i bruk. Dette er framleis i drift av Marine Harvest.
Fabrikkpipa og den gamle trebygningen frå 1913 vart riven vinteren 2001. Plysen og spinneriet frå 50- og 60-talet står framleis, og fram til 2012 vart spinneriet nytta som garasjeanlegg for Leikanger Taxi.
Eurovision Song Contest 1967
Eurovision Song Contest 1967 (ESC 1967) var den tolvte gongen Eurovision Song Contest vart arrangert. Tevlinga vart halden i Großer Festsaal der Wiener Hofburg i Wien i Austerrike. Finalen fann stad laurdag 8. april. Storbritannia vann tevlinga med songen «Puppet on a String», sungen av Sandie Shaw.
Programleiaren Erica Vaal som ynskje velkomen på tysk, fransk, engelsk, italiensk, spansk, russisk og polsk, var så forvirra og nervøs at ho presenterte Storbritannia som vinnar, sjølv om det mangla røyster frå tre land. Det enda med at Den europeiske kringkastingsunionen (EBU) sin talsmann måtte gripe inn og overta. For fyrste gong var det fjernsynskamera på opphaldsrommet til artistane, «green room», som viste artistane under røystgjevinga.
Mount Abrams
Mount Abrams er eit fjell 4 km aust for Mount Brice i Behrendt Mountains. Det vart oppdaga og fotografert frå lufta av Ronne antarktiske forskingsekspedisjon (RARE) i 1947–48 under Finn Rønne. Det vart namngjeve av Rønne etter Talbert Abrams, ein kjend fotogrammetrisk ingeniør og instrumentmakar som støtta RARE.
Vasskransslekta
Vasskransslekta (Zannichellia) er ei planteslekt i tjønnaksfamilien.
Artar
I Noreg veks desse artane:
Payas-elva
Payas er ei elv sør i Anatolia i Tyrkia, nær grensa til Syria. Ein trur dette er same elv som Pinaros i antikken, der Aleksander den store slo Darius III av Persia i det første slaget ved Issus, og er truleg åstad for det andre og tredje slaget med same namn i mellomalderen.
Sjølv om er historisk viktig er sjølve elva ikkje meir enn nokre meter brei og renn vestover frå dei bratte fjella lenger aust.
Fingerknok
Fingerknokar, eller berre knokar, er leddknokar som blir forma av ledda i fingrane. Fingerknokane er særskild synlege når ein knyter handa for å forme ein knyttneve. Ordet er kognat med liknande ord i andre germanske språk, til dømes «knokkel» (nederlandsk) og «knöchel» (tysk). Fingerknokane er danna av metakarpofalangealledda og interfalangealledda i fingrane.
Lyden som kjem når ein knekk knokar oppstår truleg fordi synovialvæska blir skoten inn i vakuumet som oppstår etter leddforskyvinga.
Mjølkerot
Mjølkerot, Peucedanum palustre, er ei toårig urt i skjermplantefamilien, som blir opp til 160 cm høg. Ho lever i Europa frå Middelhavet til Sør-Noreg. Planten blir rundt ein meter høg. Han er mørkegrøn på farge, med brune bladspissar og kvite blomar.
Fingerknok
Menneske har normalt 28 fingerknokar, 14 i kvar hand. Kvar av fingrane har tre knokar, medan tomlane har to.
Kavarna
Kavarna (bulgarsk Каварна) er ein by og ein kommune i provinsen Dobritsj i Bulgaria. Kommunen omfattar byen Kavarna og 20 andre busetnader.
Kommunen har eit areal på 481 km2. Ved folketeljinga i 2011 hadde kommunen 15 358 innbyggjarar, medan sjølve byen hadde 11 549 innbyggjarar.
Dei største busetnadene i kommunen er:
Koji Yamase
Koji Yamase er ein japansk fotballspelar.
Nakşidil Sultan
Nakşidil Haseki (død ) var valide sultan i Det osmanske riket under regjeringstida til sonen, sultan Mahmud II, frå 1808 til 1817.
Liv
Som dei andre kvinnene i det keisarlege osmanske haremet kom Nakşidil dit etter å ha blitt offer for slavehandel. Deretter konverterte ho ifølgje skikken til islam og fekk eit persisk namn, i hennar tilfelle Nakşidil ('Brodert i hjartet'), og fekk ei grundig tyrkisk-muslimsk oppseding.
Bakgrunnen hennar før ho blei tatt som slave er ikkje kjend, og det er blitt føreslått både at ho kom frå Georgia og frå Tsjerkessia, som på den tida var den vanlegaste bakgrunnen for haremsslavane.
Det finst ei utbreidd legende om at Nakşidil Sultan opphavleg var Aimée du Buc de Rivéry, ein slektning av den franske keisarinna Joséphine de Beauharnais, som forsvann under ei sjøreise. Ifølge legenda blei skipet til Aimée du Buc de Rivéry overfalle av barbareskpiratar som selde henne på slavemarknaden til Abd ül-Hamid I sitt harem. Det finst likevel ingen bevis på at Nakşidil Sultan og Aimée du Buc de Rivéry var same person.
Stilling ved hoffet
Nakşidil var hoffdame for Esma Sultan, ei dotter av sultan Ahmed III. Ho blei presentert for sultan Abd ül-Hamid I som konkubine i 1782. Ho fekk tittelen 'sjuande gemalinne'. 22. oktober 1783 fødde ho sitt fyrste barn, sonen Şehzade Murad Seyfullah, som døydde eitt år gammal av kopar den 3. mars 1784. Eit år seinare, 20. juli 1785, fødde ho sitt andre barn, sonen Şehzade Mahmud som kom til å bli sultan Mahmud II. 28. november 1786 fødde ho det tredje barnet sitt, dottera Saliha Sultan, som døydde eitt år gammal den 10. april 1788.
I 1788 fekk Nakşidil byde ei fontene i Sultanahmet, ved fengselet kjent som Nakşi Kadın-fontena.
I 1807 blei Selim III avsett og etterfølgd av den eldste sonen til Abd ül-Hamid I, Mustafa IV. Ho fekk då høgare betalingar kvar dag og veke. I desse åra fekk Nakşidil inntekter frå tre gardar i Taşçı Han, i nærleiken av Fatihmoskeen.
I 1808 sendte Mustafa, med hjelp frå ulemaen, drapsmenn med ordre om å drepa både den avsette Selim og halvbroren sin, prins Mahmud. Nakşidil skal ha redda sonen ved å halda han skjult, og han skal ha lukkast i å flykta med hjelp frå slavejenta Cevri. Mahmud blei seinare sultan etter å ha fått Mustafa drepen.
Valide sultan
Mustafa IV blei avsett i eit kupp leia av Alemdar Mustafa Pasha, og sonen til til Nakşidil blei plassert på trona som Mahmud II. Nakşidil Sultan fekk som sultanmor tittelen valide sultan, og blei han høgast rangerte kvinna i riket. I denne stillinga var ho høgt æra i haremet, men det finst ingenting som tyder på at ho hadde noka form av påverknad på politikken.
I 1816 blei Nakşidil alvorleg sjuk. Ho blei behandla av to greske legar, men dei klarte ikkje å lækja henne. Hovudlækjaren gav henne råd om å kvila ved herregarden til Gümrükçü Osman Ağa i Çamlıca, men vêret der var ikkje bra for helsa hennar. Ho vende tilbake til Beşiktaş-palasset, der ho døydde 22. august 1817 av tuberkulose. Ho blei gravlagd i sitt eige mausoleum i Fatih i Istanbul.
I 1818 fekk sultan Mahmud bygd ei drikkefontene (sebil) til minne om mora. Denne er kjend som Nakşidil Sultan Sebil. Både sonen og sonesonen hennar, Abdulmejid I, døydde av tuberkulose i høvesvis 1839 og 1861.
Gjeldkarve
Gjeldkarve (Pimpinella saxifraga) er ei fleirårig urt i skjermplantefamilien, som blir 10 til 60 cm høg. Planten blir brukt som lækjeurt.
Sparebankstiftelsen DNB
Sparebankstiftelsen DNB, opphavleg Sparebankstiftelsen DnB NOR, er ei norsk stifting som er den største i landet i sitt slag. Stiftinga har som føremål å halde fram med tradisjonen frå sparebankane om å dele ut middel til ålmennyttige føremål frå avkastinga av finansverksemda.
Stiftinga vart skipa i 2002 i samband med at ein part av selskapet Gjensidige NOR vart omdanna til aksjeselskapet Gjensidige NOR ASA, og i 2003 fusjonerte med Den norske Bank (DnB) til finanskonsernet DnB NOR. Etter at DnB Nor slo saman verksemda i DnB NOR Bank, Postbanken og Vital i 2011 og endra namnet til DNB, fekk Sparebankstiftelsen DNB NOR sitt noverande namn.
Sparebankstiftelsen DNB eig om lag ti prosent av finanskonsernet DNB, og er med dette (per 2011) den nest største aksjonæren i dette konsernet etter den norske staten. Stiftinga er òg medlem i den ideelle foreininga Foreningen Store norske leksikon, som driv nettleksikonet snl.no.
Bente Stein Mathisen
Bente Stein Mathisen er ein norsk politikar (H) som den niande representanten for Akershus på Stortinget i perioden 2013-2017. I perioden før var ho 1. vararepresentant for Akershus.
På Stortinget var Mathisen medlem i arbeids- og sosialkomitéen, samt Stortingets delegasjon til Nordisk råd. Ho har lang politisk erfaring frå både Asker Høgre og Akershus Høgre.
Walt Disney Pictures
Walt Disney Pictures, marknadsført berre som Disney sidan 2011, er eit amerikansk filmstudio og underselskap av Walt Disney Studios, som vidare er eigs av The Walt Disney Company. Underselskapet er ein hovudprodusent av spelefilmar innan Walt Disney Studios-avdelinga, og er lokalisert på Walt Disney Studios i Burbank, California. Studioet tok sitt noverande namn i 1983.
I dag er Walt Disney Pictures, saman med andre avdelingar under Walt Disney Studios, sett på som ein av dei fem store filmstudioa i Hollywood. Filmar produserte av Walt Disney Animation Studios og Pixar Animation Studios er òg utgjevne under denne merkevara.
Lov og rett
Lov og rett er eit system av reglar skapte og handheva gjennom samfunnsinstitusjonar for å regulera åtferd. Rettsreglar som lovar og forskrifter, domstolar og dommarar som fortolkar reglane og ordensmakter som handhevar dei er gjerne del av systemet. Rettsvitskap er studiet av lov og rett.
Irvine Arditti
Irvine Arditti er ein britisk fiolinist.
Biografi
Arditti studerte ved Royal Academy of Music frå han var 16 år gammal, i lag med Clarence Myerscough og Manoug Parikian. Han kom inn i London Symphony Orchestra i 1976 og etter to år, 25 år gammal, vart han medkonsertmeister. Han slutta i orkesteret i 1980 for å bruke meir tid på Arditti Quartet, som han hadde danna då han var student.
Arditti har gjeve verdspremierar på fleire store verk som er spesifikt skriven for han, som Iannis Xenakis sitt Dox Orkh og Toshio Hosokawa sitt Landscape III, begge for fiolin og orkester, i tillegg til Terrain av Brian Ferneyhough, Riti Neurali og Body Electric av Luca Francesconi, Vernal Showers av James Dillon, Scena av Jonathan Harvey, Vita Nova av Brice Pauset og Aspiration av Roger Reynolds og Salvatore Sciarrino sin Le Stagioni Artificiali alle for fiolin og ensemble. Han har òg skrive mange soloverk sjølv.
Han har spelt med mange kjende orkester og ensemble som Bayerische Rundfunk, BBC Symphony, Berlin Radio Symphony, Royal Concertgebouw, Junge Deutsche Philharmonie, Munich Philharmonic, Orchestre National de Paris, Het Residentie den Hague, Rotterdam Philharmonic, Asko Ensemble, Ensemble Contrechamps, London Sinfonietta, Nieuw Ensemble, Nouvel Ensemble Modern, Oslo Sinfonietta og Schoenberg Ensemble.
Havgrasslekta
Havgrasslekta (Ruppia) er ei planteslekt i havgrasfamilien.
Artar
I Noreg veks desse artane:
Frozen Fever
Frozen Fever (norsk: Frostfeber) er ein dataanimert kortfilm frå 2015, produsert av Walt Disney Animation Studios og utgjeve av Walt Disney Pictures. Han er basert på 2013-filmen Frozen og fortel historia om fødselsdagsfeiringa til Anna, stelt til av Elsa med hjelp frå Kristoffer, Svein og Olaf. Chris Buck og Jennifer Lee var på ny regissørar, med stemmeskodespelarane Kristen Bell, Idina Menzel, Jonathan Groff og Josh Gad i dei same rollene som i den første filmen.
Produksjonen av Frozen Fever byrja i juni 2014 og tok seks månader å fullføre. Filmen debuterte 13. marsk 2015 på kinoar saman med spelefilmen Cinderella. Han fekk positiv mottaking frå kritikarar, i tillegg til ros for den nye songen «Making Today a Perfect Day» av Kristen Anderson-Lopez og Robert Lopez.
Shinas
Shinas (arabisk skrift شناص) er ein kystby nord i Oman nær grensa til Dei sameinte arabiske emirata. Han har kring 45 000 innbyggjarar. Shinas har mange tradisjonelle bygningar. I hamna i Shinas ligg dhow-båtar som framleis er i drift, hovudsakleg for fiske og transport av fersk sjømat til restaurantar i Dubai.
Maritsa Peak
Maritsa Peak (Vrah Maritsa) er ei høgd på 560 moh. aust i Bowles Ridge på Livingston Island i Sør-Shetlandsøyane i Antarktis. Sørsida er stupbratt oppom vestsida av Pirdop Gate, som ragar over Huronbreen i sør og Strumabreen i nord. Fjellet er kalla opp etter elva Maritsa i Bulgaria.
Fjellet ligg 3,3 km aust for Mount Bowles, 970 m søraust for Asparuh Peak, 1,18 km vest-sørvest for Atanasoff Nunatak, 2,48 km nord for Aheloy Nunatak og 2,37 km nordaust for Kuzman Knoll.
Hideo Hashimoto
er ein japansk fotballspelar.
Mount Ader
Mount Ader er eit fjell langs nordsida av Breguetbreen og like søraust for Mount Cornu, nord i Graham Land. Det vart først vist på eit argentinsk kart i 1957. Fjellet vart namngjeve av United Kingdom Antarctic Place-Names Committee (UK-APC) i 1960 etter Clément Ader, ein fransk aeronaut som truleg var det første mennesket som letta frå bakken i ein maskin som er tyngre enn luft som følgje av motoren i maskinen.
Walt Disney Animation Studios
Walt Disney Animation Studios, nokre gonger forkorta til Disney Animation, er eit amerikansk animasjonsstudio som lagar animerte kort- og langfilar for The Walt Disney Company. Det vart grunnlagt 16. oktober 1923 av brørne Walt Disney og Roy O. Disney og opererer som ei underavdeling av Walt Disney Studios.
Studioet har hovudkvarter i Roy E. Disney Animation Building på Walt Disney Studios-tomta i Burbank, California. Det har sidan det vart grunnlagt produsert fleire langfilmar, frå 1937-filmen Snow White and the Seven Dwarfs til Frozen 2 i 2019, i tillegg til hundrevis av kortfilmar.
Joanne Pavey
Joanne Pavey, er ein britisk friidrettsutøvar frå Honiton som har tevla i mellomdistanse- og langdistanseløp. Ho vart europameister på 10 000 meter i 2014 og tok sølv på same distansen under det førre EM i 2012.
Aktiv
Pavey deltok i fleire store meisterskap frå 1997, men det var fyrst ved EM i friidrett 2002 ho kom med i kampen om medaljane. I München-EM vart ho nummer fem på 1500 m, same plasseringa fekk ho under Sommar-OL 2004 i Aten, men då på 5000 m.
I 2006-sesongen kom Pavey på andreplassen på 5000 m under samveldeleikane, og på fjerdeplassen på same distansen ved friidretts-EM i Göteborg. Få veker etter europameisterskapen sette ho personleg rekord på 5000 m med 14.39,9.
Frå 2007-sesongen satsa Pavey mest på 10 000 meter. Ho sette personleg rekord i Watford med 31.26,9. I 2012 vann ho sølvmedaljen på 10 000 meter under friidretts-EM i Helsingfors, med tida 31.49,0 var ho i mål vel fire sekundar bak vinnaren Ana Dulce Félix frå Portugal. Seinare på sommarern vart Pavey nummer sju på mildistansen under Sommar-OL 2012 i London.
Pavey fekk sin store triumf då ho sigra i milløpet under EM i friidrett 2014 i Zürich. Løpet gjekk lenge i moderat tempo, og vinnartida vart ikkje betre enn 32.22,3. 40 år gammal vart Pavey den eldste europameister i friidrett nokon gong.
Sanikel
Sanikel eller sanikkel (Sanicula europaea) er ei fleirårig urt i skjermplantefamilien, som blir 20 til 60 cm høg. Planten veks vilt frå Nord-Afrika i sør til Noreg i nord, og aust til Sibir. Det svenske namnet sårläka tyder på medisinsk bruk i eldre tid.
Lucky Thirteen
Lucky Thirteen er eit samlealbum av Neil Young som kom ut i 1993. Det inneheld trette songar av Young frå mellom 1982 og 1988, inkludert fem songar som ikkje var gjevne ut tidlegare.
Det var det første Neil Young-albumet som ikkje vart distribuert av Warner Music Group. To år etter Young forlet Geffen, som opphavleg vart distribuert av Warner Bros. Records, vart det seld til MCA Music Entertainment. Innspelingane Young gjorde for Geffen er i dag eigd av Universal Music Group, dei einaste som ikkje Warner Music Group eig i dag.
Mount Bowles
Mount Bowles er eit isdekt fjell med ei høgd på 822 moh, ved toppen av Bowles Ridge aust på Livingston Island i Sør-Shetlandsøyane. Det ligg 4,5 km nord for Mount Friesland med Wörner Gap i mellom. Opphavet til namnet er usikkert, men finst på eit kart frå 1829 laga av ein britisk ekspeidsjon (1828–31) under kaptein Henry Foster på «Chanticleer».
Det vart først klatra av Àlex Simón, Vicente Castro, David Hita og venen frå Juan Carlos I Base på 5. januar 2003.
Better the Devil You Know
«Better the Devil You Know» er ein dansepopsong skriven av Stock Aitken Waterman for Kylie Minogues tredje album Rhythm of Love.
Informasjon
Utgjevinga av «Better the Devil You Know» markerte ein milepåle i Kylies karriere. Ho tok sjølv over den kreative kontrollen over imaget sitt, og i mars 1990 var ho tilbake med nytt image og ny sound. Med ein slåande video filma i Australia, debuterte singelen som nummer fem i Storbritannia og nådde så nummer to den påfølgjande veka.
«Better the Devil You Know» nådde førsteplass i Israel, nummer fire i Australia og Malaysia, nummer fem i Finland, nummer elleve i Spania, og nådde Topp 40 i Belgia, Danmark, Tyskland, Holland, Hong Kong, Sverige og Sveits.
Sykkelhotell
Sykkelhotell er eit offentleg avlåst parkeringshus for syklar der berre dei som skal nytte huset har tilgjenge. Det vert gjerne kravd at ein må abonnere på plass i sykkelhotella for å få tilgjenge, og ofte er tryggleiken auka ved hjelp av overvaking med videokamera.
Ved å sikre at sykkelen ikkje vert stole eller utsett for skadeverk medan han står parkert, skal sykkelhotella gjere det lettare for folk å nytte sykkel som framkomstmiddel til og frå arbeid og i fritida, særleg ved å kunne kombinere bruk av sykkel med bruk av kollektive transportmiddel. Ein finn sykkelhotell på fleire jarnbanestasjonar, T-banestasjonar og andre kollektivknutepunkt, ved universitet og andre offentlege institusjonar. I fleire av sykkelhotella er det installert utstyr som gjev høve til å lade opp elektriske syklar.
Det fyrste sykkelhotellet ved ein jarnbanestasjon i Noreg vart bygd i Drammen i 2013.
Olaf's Frozen Adventure
Olaf's Frozen Adventure (norsk: Olafs frosne eventyr) er ein dataanimert kortfilm frå 2017, produsert av Walt Disney Animation Studios og utgjeve av Walt Disney Pictures. Han regissert av Kevin Deters og Stevie Wermers, som tidlegare har regissert dei juletematiserte Prep & Landing-kortfilmane.
Filmen har stemmeskodespelarane Josh Gad, Kristen Bell, Idina Menzel og Jonathan Groff i dei same rollene som i 2013-filmen Frozen. Han hadde premiere på kinoar i ein avgrensa periode, føre framsyning av Pixar-filmen Coco den 22. november 2017, og debuterte på fjernsyn på kanalen ABC den 14. desember 2017.
Kyle Walker
Kyle Andrew Walker er ein engelsk fotballspelar frå Sheffield, som sidan sommaren 2017 er aktiv for Manchester City. Han er høgreback, per 1.11.2011 med 64 landskampar for England.
Walker var Tottenham Hotspur-spelar frå 2010 til 2017. Perioden 2008-11 spelte han i kortare tid for klubbane Northampton Town, Sheffield United, Queens Park Rangers og Aston Villa. Sidan han skreiv kontrakt med Manchester City har han vorte ligameister tre og vore med om å vinne FA-cupen i 2019.
I europameisterskapen 2021 spelte han finalen mot Italia, ein kamp som enda med engelsk tap, avgjort med straffesparktevling.
FA-cupfinalen i fotball 2019
FA-cupfinalen i fotball 2019 fann stad på Wembley stadion i London 18. mai 2019, med 85 854 tilskodarar på tribunane. Finalen stod mellom Manchester City og Watford FC. Favoritten Manchester City vann med heile 6 – 0, jamsides finaleresultatet i 1903 den største sigeren i ein FA-cupfinale.